এর মধ্য দিয়ে স্থানীয় সরকারের গুরুত্বপূর্ণ সিটি করপোরেশন নির্বাচনে জয়ের ধারা অব্যাহত রাখল আওয়ামী লীগ। একইভাবে তৃণমূলে সরকারের জনপ্রিয়তাও স্পষ্ট হলো। এসব নির্বাচনে বড় ধরনের কোনো অপ্রীতিকর ঘটনা ও কারচুপির অভিযোগ না ওঠায় অংশগ্রহণমূলক জাতীয় নির্বাচন প্রশ্নেও আরেক ধাপ এগিয়ে গেল ক্ষমতাসীনরা। আওয়ামী লীগ মনে করছে, দলের সাংগঠনিক ঐক্য ও সরকারের উন্নয়ন কর্মকাণ্ডে সন্তুষ্ট হয়েই ভোটাররা নৌকা প্রতীককে বিজয়ী করেছে। এর ফল জাতীয় নির্বাচনেও দলের পক্ষে ইতিবাচক প্রভাব ফেলবে। দ্বিধান্বিত ভোটারদের পক্ষে টানতে সহজ হবে ক্ষমতাসীনদের।